Zmluva o dielo (§ 536 Obchodného zákonníka)
Zmluva o dielo
uzatvorená podľa ust. § 536 a nasl. Obchodného zákonníka v platnom znení

1.	Zhotoviteľ:                                    Obchodné meno:	Dubastav, s. r. o.
		Sídlo:	SR, 018 54 Slavnica č. 238
	IČO:			44 920 300
	IČ DPH:		SK2022874238
	Zapísaný:	Obchodný register Okresného 	 				súdu Trenčín
	oddiel:		Sro, vložka 21983/R 
	Bankové spojenie:        VÚB, a.s.
	Číslo účtu:		 2639572754/0200
	Telefón, fax:                   042/4493570
		 Oprávnený konať v mene spoločnosti:
			Dušan Barták – konateľ (ďalej ako zhotoviteľ“)
a

2.	Objednávateľ	Obchodné meno: OBEC KAMENIČANY
		Sídlo: SR, 018 54 Kameničany č. 39 
		IČO: 			00 692 298
		IČ DPH:		
		Zapísaný: 		
		oddiel: 			
		Bankové spojenie:       Prima banka
		Číslo účtu: 	4498155007/5600
		Telefón, fax:		042/4493253
		Oprávnený konať v mene spoločnosti:
			Igor Daško – starosta obce (ďalej ako „objednávateľ“)
I.
Úvodné ustanovenie
1. 	Zmluvné strany vzájomne prehlasujú, že sa presvedčili o identite druhej zmluvnej strany a že 	označenie zmluvných strán uvedené v záhlaví tejto zmluvy zodpovedá aktuálnemu stavu 	zapísanému v obchodnom registri.
II.
Všeobecné ustanovenia
1.	Zhotoviteľ sa zaväzuje, že za dojednanú cenu vykoná pre objednávateľa dielo podľa čl. III tejto zmluvy.
2.	Objednávateľ sa zaväzuje dokončené dielo prevziať a za dielo zaplatiť zhotoviteľovi dojednanú cenu podľa článku VII tejto zmluvy. 
III.
Predmet zmluvy 
1.	Predmetom tejto zmluvy je záväzok zhotoviteľa pre objednávateľa zámočnícke práce v rozsahu:

             
 •	 kovové výplne + montáž výplní na mieste
 •	súčasťou dodávky bude výroba 3 ks kovových výplní rozmerov dĺžka 2 000 mm, výška od stĺpa 950 mm, vo vrchole oblúka 1 150 mm, 
 •	2 ks kovových výplní rozmerov dĺžka 1 800 mm, výška od stĺpa 950 mm, vo vrchole oblúka 1 150 mm,  
 •	2 ks kovových výplní rozmerov dĺžka 1 000 mm, výška od stĺpa 950 mm, vo vrchole oblúka 1150 mm,
 •	vstupné bránky 2 ks  rozmerov šírka 1 050 mm,  výška 1 500 mm, 
 •	vstupná bránka 1 ks  rozmerov šírka   950 mm,  výška 1 650 mm, 
 •	vchodová brána 1 ks dvokrídlová rozmerov šírka 4 000 mm, výška 1 650 mm
                                           -   a dopraviť objednávateľovi.
2.	Zhotoviteľ sa zaväzuje, že zabezpečí potrebné množstvo kvalifikovaných a technicky spôsobilých pracovníkov na riadne a včasné splnenie diela podľa tejto zmluvy.
IV.
Vykonanie diela
1.	Zhotoviteľ sa zaväzuje, že na základe vyracovanej cenovej ponuky, ktorá bola vybraná objednávateľom ako ekonomicky najvýhodnejšia, na svoje náklady a na svoje nebezpečenstvo vykonať dielo v zmysle čl. III tejto zmluvy s termínom realizácie dodávky kovových výplní s montážou prebehne v dvoch etapách:
            - predná časť oplotenia v termíne  do 20. 9. 2016
	- vstup od hradskej (vchodová dvojkrídlová brána 4 000 x 1650 mm, bránka 950 x 1650 mm)
	   v termíne do 20. 10. 2016
2.	Pri vykonávaní diela postupuje zhotoviteľ samostatne a nie je viazaný pokynmi objednávateľa.
3.	Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť. O prevzatí dokončeného diela musí byť spísaný odovzdávací protokol podpísaný objednávateľom a zhotoviteľom. Deň podpisu protokolu oboma zmluvnými stranami sa považuje za deň odovzdania diela. 
4.	Vlastníctvo, ako aj nebezpečenstvo škody k zhotovovanej veci prechádza na objednávateľa odovzdaním predmetu diela.
V.
Povinnosti objednávateľa 
1.	Objednávateľ je povinný vykonané dielo prevziať.

VI.
Povinnosti zhotoviteľa 
1.	Zhotoviteľ sa zaväzuje, že vykoná dielo podľa tejto zmluvy vrátane dodania potrebného materiálu. 
2.	Zhotoviteľ je povinný odovzdať objednávateľovi doklady, ktoré sa vzťahujú k odovzdanému dielu a ktoré sú potrebné na jeho užívanie.
VII.
Cena diela
1.	Cena za vykonanie diela zhotoviteľom (t. j. cena prác a cena za vyhotovenie, zámočnícke práce, montáž a doprava) je určená na základe vzájomnej dohody zmluvných strán  vo výške 2 472,00 € s DPH.
2.	Objednávateľ sa zaväzuje uhradiť zhotoviteľovi cenu za vykonanie diela uvedenú v bode 1. tohto článku  podľa faktúry vystavenej zhotoviteľom do 15 dní po odovzdaní diela so splatnosťou 20 dní
	odo dňa vystavenia faktúry, a to bezhotovostným prevodom na účet zhotoviteľa uvedený v záhlaví 
              tejto zmluvy.
VIII.
Zodpovednosť za vady
1.	Zhotoviteľ zodpovedá za to, že dielo je zhotovené podľa tejto zmluvy. Záručná doba na dielo podľa tejto zmluvy je 24 mesiacov a začína plynúť dňom podpisu odovzdávacieho protokolu. 
2.	Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.
3.	Zhotoviteľ nezodpovedá za vady diela, ktoré boli spôsobené použitím nesprávnych podkladov poskytnutých objednávateľom pri tvorbe objednávky diela.
4.	Zhotoviteľ nezodpovedá za vady spôsobené nesprávnym používaním predmetu tejto zmluvy alebo poškodením predmetu zmluvy objednávateľom. 
5.	Vady zistené a reklamované v záručnej dobe sa zhotoviteľ zaväzuje odstrániť v lehote 30 dní od ich písomného oznámenia objednávateľom.

IX.
Sankcie
1.	Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi pokutu vo výške 0,05% z dohodnutej ceny diela za každý deň omeškania.
2.	V prípade omeškania objednávateľa s finančnou úhradou faktúry za vykonanie diela je objednávateľ povinný zaplatiť zhotoviteľovi úrok z omeškania vo výške 0,05 % z dlžnej sumy za každý deň omeškania.
X.
Záverečné ustanovenia
1.	Otázky neupravené touto zmluvou sa riadia príslušnými ustanoveniami Obchodného zákonníka, prípadne ďalšími právnymi predpismi.
2.	Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.
3.	Zmluva nadobúda účinnosť dňom podpisu oboma zmluvnými stranami.
4.	Táto zmluva bola vyhotovená vo dvoch rovnopisoch, z ktorých každá zo zmluvných strán obdrží jeden.
5.	Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú. 

V Kameničanoch dňa  12. augusta 2016

Dubastav, s. r. o.
Dušan Barták – konateľ
zhotoviteľ	
OBEC Kameničany
Igor Daško – starosta obce
objednávateľ